**Képzési és kimeneti követelmények (KKK)**

**IV. Gyógypedagógiai szakmai terület**

**Gyógypedagógia-tanár szakképzettségek**

**1.** Az *1. melléklet* 2. pontjában foglaltakra tekintettel a szakképzettség oklevélben szereplő

- magyar nyelvű megjelölése: okleveles gyógypedagógia-tanár

- angol nyelvű megjelölése: teacher of Special Needs Education

**2.** A képzési idő

a 3. §-ban foglaltakra és az *1. melléklet* 4.1.2. és 4.2.2. pontjára figyelemmel: osztott képzésben: 3 félév

a 3. §-ban foglaltakra és az *1. melléklet* 4.1.4. és 4.2.3. pontjára figyelemmel: 2 félév.

**3.** A képzés célja - a gyógypedagógia alapképzés keretében szerzett szakképzettségre, illetőleg ismeretekre alapozva - az iskolai nevelés-oktatás szakképesítés megszerzésére felkészítő szakaszainak évfolyamain, az iskolai rendszerű, illetve az iskolarendszeren kívüli szakközépiskolai, szakgimnáziumi oktatásban, felnőttek át- és továbbképzésében, továbbá az Országos Képzési Jegyzékben meghatározott szakképzésekben a gyógypedagógiai ismeretek tanítására, segítő szakemberek képzésére, az iskola pedagógiai feladatainak végzésére, a szülők felkészítésére, speciális nevelési feladatok ellátására, a pedagógiai kutatási, tervezési és fejlesztési feladatokra képes tanárok képzése, továbbá a tanulmányaik doktori képzésben való folytatására történő felkészítés.

**4.** Az elsajátítandó szakmai tudás, képesség

**4.1.** a Korm. rendelet 3. § (1) bekezdés *b)-c)* pontja tekintetében:

a *2. mellékletben* meghatározott tudás, készség, képesség;

**4.2.** a Korm. rendelet 3. § (1) bekezdés *a)* pontja tekintetében

*4.2.1. A gyógypedagógia-tanár szakterületi tudása, készségei, képességei*

*a) a megszerezhető tudás:*

*A gyógypedagógia-tanár*

- Alapvető orvosi, pszichológiai, (gyógy)pedagógiai és szociológiai tudással rendelkezik a sérült, fogyatékos, akadályozott személyek sajátosságaira, fejlődésére vonatkozó nézetekről.

- Ismeri a gyógypedagógia tárgy által közvetített fogalmak átadásának életkor specifikus jellemzőit, a tanulók fogalomrendszerének fejlesztésében játszott szerepét.

- Ismeri a gyógypedagógiai tárgy tanítása-tanulása során fejlesztendő speciális kompetenciákat.

- Tisztában van a gyógypedagógiai ismereteknek a tanulók és felnőttek személyiségfejlődésében, a környezet átalakításában betöltött szerepével, lehetőségeivel.

- Rendelkezik az információszerzéshez és az információk feldolgozásához, értelmezéséhez, elrendezéséhez szükséges alapvető (szövegértési, logikai, informatikai) felkészültséggel, az információs társadalom megkívánta tudással.

- Ismeri a gyógypedagógia tudományág ismeretelméleti alapjait, megismerési sajátosságait, logikáját és terminológiáját, valamint kapcsolatát más tudományokkal. Ismeri a gyógypedagógia hazai és nemzetközi eredményeit, szakirodalmát, aktuális kérdéseit.

- Ismeri a gyógypedagógiai szakterület társadalomban betöltött szerepét, a gyógypedagógia tanításának céljait, feladatait. A gyógypedagógia-tanár tisztában van az egészségügyi, szociális, köznevelési területek, valamint a fogyatékos személyek foglalkoztatásának gyógypedagógiai relevanciájával.

- Tájékozott a szakterületéhez és tanári hivatásához kötődő információs forrásokról, szervezetekről.

- A végzett gyógypedagógia-tanár képes reflektíven, önállóan, etikusan állást foglalni a gyógypedagógiát, a fogyatékos embereket érintő szakmai kérdésekben.

*b) a megszerezhető készség, képesség:*

- A végzett gyógypedagógia-tanár képes a gyógypedagógiával kapcsolatos ismereteket adaptálni a középiskolai, illetve felnőtt oktatásban részt vevők tudásához. Képes a gyógypedagógiai ismereteket a társadalmi nyilvánosság felé közvetíteni. Képes a saját tudása széles és differenciált értelmezésére, átadására.

- Felkészült a tantárgy tanításának innovatív megtervezésére, fejlesztésére, taneszközök készítésére. Rendelkezik az oktatásban alkalmazott eszközök, módszerek önálló, kreatív alkalmazásának képességével. Alkalmazni képes az attitűdformálás, érzékenyítés különböző eljárásait.

- Képes felkelteni tanítványaiban a gyógypedagógia tudomány iránti érdeklődést, valamint a fogyatékos személyekkel kapcsolatos munka iránti igényt. Képes tudása folyamatos bővítésére.

- Rendelkezik az információs társadalom tagjaként a szükséges készségekkel, képességekkel. Tanulóközösségében képes a fejlett, meggyőző, érvelő kommunikáció kialakítására, demokratikus, diákközpontú légkört tud teremteni. Képes a középiskolai, felnőtt tanítványait meggyőzni a segítségre szoruló személyek civil támogatásáról, részvételüket segíteni ilyen típusú tevékenységben.

*4.2.2. A gyógypedagógia-tanár szakon a szakterületi ismeretek*

*az 1. § b) pontja tekintetében:* legfeljebb 50 kredit

- az alapképzésben megszerzett szakterületi ismereteket bővítő ismeretek;

- a szakmai képzés Nemzeti alaptanterven alapuló kerettantervek szerinti a szakmai orientációs, a szakmai alapozó, illetve a szakképesítést nyújtó szaktárgyak tanításához és a felnőtt korosztály számára közvetítendő tudásra való felkészítéshez kapcsolódó szakterületi ismeretek az alábbi területeken:

- gyógypedagógiai ismeretek rendszerezése, módszertana, megjelenése szakképzési és felnőttképzési programokban;

- speciális szükségletű személyek a középiskolában és a felnőttoktatásban;

- fogyatékos személyek szükségletei különböző ellátórendszerekben;

- (gyógy)pedagógiai tárgyak oktatásának módszertana;

- serdűlőkor, felnőttkor pszichológiája;

- felnőttképzés didaktikája;

- jogi ismeretek;

- tanterv és képzési program tervezése, fejlesztése, értékelése;

- attitűdformálás, érzékenyítés technikái;

- gyógypedagógia és információs társadalom;

- felkészülés tudományos munkára.

**5.** *A gyógypedagógia-tanár sajátos szakmódszertani (tantárgy-pedagógiai) ismeretei*

- Ismeri a pedagógiai tevékenységet meghatározó szakképzési és felnőttképzési dokumentumokat, átlátja ezeknek az oktatás tartalmi szabályozásában betöltött szerepét.

- Ismeri a tervezéshez szükséges információk forrását. Ismeri a gyógypedagógiai ismeretek tanításának jogszabályi hátterét, tanterveit, vizsgakövetelményeit.

- Ismeri a tananyag-kiválasztás és a rendszerezés gyógypedagógiai, pedagógiai-pszichológiai, szakmódszertani szempontjait.

- Ismeri a gyógypedagógia-tárgy oktatásához szükséges módszereket, eljárásokat, a tanulók motiválásának lehetséges eljárásait.

- Ismeri az attitűdformálás különböző módjait, a fogyatékos emberek iránti érzékenyítés jó gyakorlatait.

- Alapvető ismeretekkel rendelkezik a differenciáló pedagógia, az adaptív tanulásszervezés témájában. Rendelkezik a hatékony tanulási környezet megteremtésének tudásával, képességével.

- Ismeri az osztálytermi kommunikáció sajátosságait. Tájékozott a szülőkkel és a pedagógiai munkáját segítő különféle szakemberekkel, szakmai intézményekkel való együttműködés módjairól.